kardosdrur/scandi-wiki huggingface dataset:
Friedrich Heinrich Andreas Beermann

Friedrich Heinrich Andreas Beermann (født 26. januar 1814 i Lassahn i Lauenburg, død 16. december 1895 på Frederiksberg) var en dansk forstmand.

Biografi 
Hans forældre var førster på Grevskabet Stintenburg Carl Heinrich Christian Beermann (1781-1838) og Eleonora Maria Elisabeth Seeger (1789-1846). Han lærte skovbrug hos sin fader og senere 1831-34 i Harz, tog forsteksamen i Klausthal og var en kort tid ansat i Bøhmen, men da der var indrettet en forsteksamen i København, begav han sig her til og blev forstkandidat 1837. De følgende år var han beskæftiget på forskellige måder i Rentekammeret, ved forstundervisningen, i det praktiske skovbrug og skrev desuden nogle forstlige afhandlinger. 1851 blev han skovrider på Flensborg Distrikt og 1860 overførster for den nyoprettede slesvigske inspektion. I denne vanskelige og meget omfattende virksomhed udfoldede han stor dygtighed og blev efter opfordring fra den danske regering i sin stilling indtil 1867, da han fik sin afsked på edsspørgsmålet. Samme år blev han skovrider på Odsherreds Distrikt, som han bestyrede til 1890.

Beermann blev jagtjunker 1841, forstråd 1856, Ridder af Dannebrogordenen 1857, forstmester 1862, Dannebrogsmand 1869 og Kommandør af 2. grad 1890.

Han blev gift 25. oktober 1843 med Caroline Louise Kayser (6. maj 1814 i Klausthal - 28. september 1895 på Frederiksberg), datter af førster Carl Wilhelm Kayser og Augustine Wilhelmine Dorel (født 1786).

Han er begravet på Egebjerg Kirkegård, Odsherred.

Kilder 
 
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.
 A. Oppermann, Bidrag til det danske Skovbrugs Historie, 1887.

Overførstere fra Danmark
Danskere i 1800-tallet
Kommandører af Dannebrog
Kopenhagen Fur

Kopenhagen Fur er et dansk andelsejet pelsauktionshus, der tidligere hed Danske Pelsauktioner. Kopenhagen Fur drives af selskabet Kopenhagen Fur International A/S, der er ejet af Dansk Pelsdyravlerforening a.m.b.a. 

Pelshuset blev stiftet i 1930. Kopenhagen Fur var indtil den danske regerings nedlukning af minkerhvervet i Danmark verdens største pelsauktion med en markedsandel på 60%. De fleste skind der sælges er fra mink og de fleste skind købes af kinesere.

Den 12. november 2020 meddelte Kopenhagen Fur, som da havde 300 ansatte, at det over en periode på 2-3 år lukker pga. aflivning af alle mink i Danmark pga. fundet af en variant af SARS-CoV-2-virus i mink i Nordjylland.

Referencer

Eksterne henvisninger
www.kopenhagenfur.com/da/om-os/fakta 
www.danskpresseforbund.dk
www.landbrugsavisen.dk 
www.berlingske.dk

Auktionshuse fra Danmark
Glostrup Kommune
Råvaremarked
Etableret i 1930
Andelsselskaber i Danmark
Gustav III lufthavn

Gustav III lufthavn, også kendt som Saint Barthélemy lufthavn eller St. Jean lufthavn (fransk:Aérodrome de St Jean), er en flyveplads som ligger i St. Jean på den caribiske ø Saint-Barthélemy. Både flyvepladsen og øens største by Gustavia er opkaldt efter kong Gustav III af Sverige.

Selskaber og rejsemål 
 St Barth Commuter (Saint Martin, Sint Maarten)
 Air Antilles Express (Pointe-a-Pitre) (flyves af moderselskabet Air Guyane Express)
 WinAir (Sint Maarten)

Eksterne henvisninger
Lufthavnsrenovering sept/okt 2004

Saint-Barthélemy
Lufthavne i Frankrig
Konrad Hirsch

Konrad Emanuel Nikolaus Hirsch (født 27. maj 1900 i Eidskog, død 17. november 1924) var en svensk fodboldspiller, som deltog i OL 1924 i Paris.

Hirsch spillede for GAIS, da han i maj 1924 debuterede for  i en kamp mod , som blev besejret med 3-1. Hirsch spillede kun én af s kampe ved OL 1924 - i 1-1-kampen mod . Han var ikke på holdet til omkampen, hvor svenskerne vandt 3-1 og dermed vandt bronze.

I alt spillede Konrad Hirsch, der også var bandy-spiller, ni kampe for GAIS, inden han i november 1924 blev ramt af meningitis, som kostede ham livet.

Referencer

Eksterne henvisninger 
 

Fodboldspillere fra Sverige
Deltagere for Sverige ved sommer-OL 1924
Olympiske bronzemedaljevindere fra Sverige
Pethidin

Pethidin (i USA kendt som meperidin eller Demerol) er et syntetisk stærkt smertestillende lægemiddel i opioid gruppen med hurtigt indsættende virkning. Pethidin var det første syntetiske opioid og blev første gang syntetiseret i 1932.

Se også 
 Opioid-receptor

Lægemidler tilhørende nervesystemet
Opioider
Phenylforbindelser
Hydromorphon

Hydromorphon er et semisyntetisk stærkt smertestillende lægemiddel i opioid gruppen. Stoffet er tæt beslægtet med morfin, da det er den hydrogenerede ketonform af morfin.

Hydromorphon var først syntetiseret i Tyskland i 1924 og blev markedsført i 1926 under handelsnavnet Dilaudid. I Danmark markedsføres stoffet under handelsnavnene Jurnista og Palladon.

Hydromorphon findes naturligt i meget små mængder i opiumsvalmuen.

Lægemidler tilhørende nervesystemet
Opioider
The New York Academy of Sciences

The New York Academy of Sciences er en videnskabelig forening med mere end 25.000 medlemmer i 140 lande.

Foreningen blev oprettet i 1817 med det formål at skabe et forum hvor ledende skikkelser fra videnskab og kultur kunne mødes med visionære folk fra erhvervslivet og det politiske system for derved at opdyrke gode indbyrdes forbindelser til gavn for samfundet.

Foreningen har haft stor succes i sit formål og har talt medlemmer som de amerikanske præsidenter Thomas Jefferson og James Monroe, opfinderen Thomas Edison, og berømte forskere som Louis Pasteur, Charles Darwin, Margaret Mead og Albert Einstein. Også i dag har akademiet mange berømte medlemmer, bl.a. mange modtagere af Nobelprisen.

Foreningen har tre hovedmissioner: At fremme forskning og lærdom, at stimulere og oplyse om videnskaberne, og at promovere løsninger til samfundets globale udfordringer på et videnskabeligt funderet grundlag.

Foreningen virker gennem en udstrakt foredrags- og publikationsvirksomhed.

Kilder 

•The New York Academy of Sciences

Etableret i 1817
Foreninger fra USA
Kortslutning

En elektrisk kortslutning er noget, der sker, når to spændingsførende ledere rører hinanden i et elektrisk system, så strømmen løber direkte fra - til +.

Elektrisk forbindelsesteknik
Tryghed
Andreas Wildt

Andreas William Wildt (23. december 1859 i Tårnby – 15. august 1935) var en dansk murermester.

Karriere 
Han var søn af gartner A.W. Wildt, blev svend 1878, var formand hos murermester Axel Broe 1881-83, var i udlandet 1883-87, formand og konduktør hos Axel Broe fra 1887 og etablerede selvstændig forretning 1898. Wildt har bygget Fredens Kirkes klokketårn, Eliaskirken, Jostys pavillon i Frederiksberg Have, udvidelserne af Gardehusar- og Ingeniørkasernerne, Arbejderhjemmet Fredenshus, Teknologisk Institut i Vester Farimagsgade samt talrige arbejderboliger, fabrikker og andre private bygninger.

Tillidshverv 
Han blev voldgiftsmand i Københavns Murer- og Stenhuggerlav 1900, repræsentant 1906 og oldermand 1910. Han var medlem af Dansk Arbejdsgiverforenings repræsentantskab fra 1906 og af sammes hovedbestyrelse 1910-12. Wildt var desuden medlem af hovedbestyrelsen for Fællesrepræsentationen for dansk Industri og Haandværk fra 1911 og formand for Københavnsafdelingen 1915-21, medlem af hovedbestyrelsen for Arbejdsgivernes Ulykkesforsikring, bestyrelsesmedlem i Den tekniske Forening 1913-23 og medlem af Kommissionen til bedømmelse af frivillige svendeprøver og sad i Københavns Borgerrepræsentation 1912-17 for Antisocialistisk Borgerliste. Han var medlem af Bygningsmaterialeudvalget, Murstensnævnet af 1918, Kommissionen om lovbestemt arbejdstid af 1919, Socialrådet af 1919, Skolerådet for de tekniske skoler i Danmark og Priskontrolkomitéen af 1921. Han sad også i bestyrelsen for Sparekassen for Kjøbenhavn og Omegn og var næstformand for Haandværkerstiftelsen. Han var Ridder af Dannebrog, Dannebrogsmand og bar Sankt Olavs Orden (ridder) og Vasaordenen (kommandør af 2. klasse).

Han blev gift 10. november 1899 med Agnes Augusta Nielsen (18. december 1878 - 19??), datter af købmand Nielsen i Them.

Kilder 

 

Murere fra Danmark
Oldermænd fra Danmark
Riddere af Dannebrog
Riddere af Sankt Olavs Orden
Danskere i 1800-tallet
Medlemmer af Københavns Borgerrepræsentation i 1900-tallet
Tidligere medlemmer af Københavns Borgerrepræsentation fra Antisocialistisk Borgerliste
Kommandører af Vasaordenen
Mariebergsfjärden

Mariebergsfjärden er en gren af Mälarens udløb gennem Stockholm til Østersøen. Fjärden har sit navn efter bydelen Marieberg.

Fjärden afgrænses af Lilla Essingen og Essingedjupet mod vest, Kungsholmen mod nord, Västerbron mod øst og Långholmen mod syd. Ved Mariebergsfjärden ligger Smedsuddsbadet på Kungsholmssidan og Långholmsbadet. Største vanddybde er 26 meter. Ved Mariebergsfjärden ligger Triewalds malmgård og Mariebergsparken.

Referenser

Mälaren
Stockholms geografi
Helga Ancher

Helga Cathrine Ancher (født 19. august 1883 i Skagen, død 18. marts 1964 smst.) var en dansk maler.

Som eneste barn af Anna og Michael Ancher og med flere af Skagensmalerne som faddere lå det lige for, at Helga Ancher også blev kunstner, og hun gik da også tidligt i deres fodspor. Hun gik på Kunstakademiets Kunstskole for Kvinder 1901-1904, hvor hun blev undervist af Valdemar Irminger og Viggo Johansen. 1909-1910 læste hun hos Simon og Ménard i Paris .

De fleste af Anchers billeder er fra Skagen Østerby. Hun har malet interiører fra det Brøndumske havehus, fra Brøndums Hotel og fra det Ancherske hjem. Helga Ancher udstillede kun i begrænset omfang. Hun havde testamentarisk bestemt, at alt hvad hun efterlod sig skulle indgå i et fond, Helga Anchers Fond, herunder også forældrenes hjem med indbo, og det står, som da Anna Ancher døde i 1935.

Helga Ancher modtog Tagea Brandts Rejselegat i 1958.

Hun var ugift og er begravet ved siden af sine forældre på Assistens Kirkegård i Skagen.

Kilder og eksterne henvisninger 
 
 Helga Ancher på Den Store Danske Encyklopædi
 

Personer fra Skagen
Malere fra Danmark
Skagensmalere
Personer i Kraks Blå Bog (afdøde)
Mariebergssundet

Mariebergssundet er et sund mellem øen Lilla Essingen og Kungsholmen i Stockholm. Mariebergssundet er en del af Mälaren.

Sundet er cirka 700 meter langt og har en bredde af cirka 50 meter hvor den er som smallest. Dybden varierar fra 5,5 meter til 1,0 meter. Vid sundets sydlige bred, på Lilla Essingen ligger Essinge Båtklubb, oprettet i 1934.

Der er flere broer over Mariebergssundet, dels Mariebergsbron som er en 109 meter lang stålkonstruktion med en sejlfri højde på 12 meter og total bredde på 15 meter. Broen indviedes nyårsaften 1936; - Og dels Fredhällsbron som er 270 meter lang og har en sejlfri højde på 14,8 meter. Fredhällsbron er en del af motorvejsruten Essingeleden og indviedes sammen med den i midten af 1960'erne.

Se også 
 Essingesundet
 Essingedjupet
 Essingefjärden
 Tranebergssund

Kilder 

Mälaren
Farvande i Sverige
Stockholms geografi
Aarhus City Tower

Aarhus City Tower (tidl. HL Huset) er et 94 m højt højhus, der er Aarhus' tredjehøjeste bygning (sammen med La Tour Tower) efter Lighthouse og Aarhus Domkirke. Højhuset er beliggende på adressen Værkmestergade 2 og er tegnet af arkitektfirmaet Arkitema. Højhuset er et hotel- og kontorbyggeri på 25.000m² fordelt på 25 etager med 13.000m² p-anlæg. Byggeriet stod færdigt i sommeren 2014. Det er udformet som to tårne med et transparent glasindpakket mellemrum. Det nordlige tårn er forskudt i forhold til den sydlige og er samtidig en etage højere end det sydlige.
Højhuset er Danmarks tredjehøjeste etageejendom og sjettehøjeste bygning. Bygningen er den næsthøjeste (sammen med La Tour Tower), der er opført i Aarhus siden 1930'erne, da Aarhus Domkirke (Sct. Clemens Kirke) fik sit 96 meter høje spir.

Højhuset er finansieret af bygmester Hans Lorenzen, som har investeret de ca. 600 mio. kr, som bygningen er budgetteret til. Da bygningen stod færdig blev hele den øverste etage, samt dele af den næstøverste, indrettet til Lorenzens private bolig. I de øvrige etager har Bech-Bruun, Deloitte og Comwell lejet sig ind.
Højhuset huser et hotel med 240 værelser og konferencefaciliteter til 1000 mennesker samt kontorlejemål.

Byggeriet er opført i totalentreprise med KPC som totalentreprenør, Rambøll som ingeniør og Arkitema som arkitekt.

Referencer

Eksterne henvisninger 

 88 meter højhus i Aarhus klar til at blive bygget | Ingeniøren 
 Arkitema - Højhus Værkmestergade 

City Tower
Comwell
Hoteller i Aarhus
Højhuse i Århus
Mount Rainier National Park

Mount Rainier National Park er en nationalpark i USA beliggende i det sydøstlige Pierce County og nordøstlige Lewis County i delstaten Washington. Den blev etableret 2. marts 1899 som den femte nationalpark i USA. Nationalparken omfatter omkring 957 kvadratkilometer land, herunder hele Mount Rainier, en 4.390 meter høj stratovulkan. Bjerget stiger brat fra det omgivende landskab i 490 meters højde. Bjerget udgør den højeste tinde i Cascades-bjergkæden, og omkring det findes dale, vandfald, subalpine blomsterenge, urskove og mere end 25 gletsjere. Vulkanen omgives ofte af skyer, der øser enorme mængder af regn og sne over bjerget hvert år, og gemmer det fra skarer af besøgende der kommer til parken hver weekend.

Se også
Nationalparker i USA

Eksterne henvisninger 

 Officiel hjemmeside 

Nationalparker i USA
Etableret i 1899
Washington (delstat)
Raheem Sterling

Raheem Shaquille Sterling (født 8. december 1994 i Kingston, Jamaica) er en engelsk fodboldspiller, der spiller for Chelsea FC. Her kom han fra Manchester City . Han har tidligere spillet for Liverpool Fc.

Karriere

Ungdom 
Da Sterling var 10 år, skiftede han til Queens Park Rangers. Han spillede i Queen Park Rangers i syv år, indtil han i 2010 blev hentet til Liverpool af træner Rafa Benitez for en transfersum på £600.000, hvilket kunne stige til £5.000.000 afhængig af antallet af førsteholdskampe.

Liverpool F.C. 
Selvom han på dette tidspunkt stadig spillede for klubbens ungdomshold, fik han den 1. august 2010 sin debut for klubben imod Borussia Mönchengladbach i en venskabskamp. Han scorede sit første mål for ungdomsholdet imod Hibernian FC. Efter et halv år på Liverpools ungdomshold samt to på U21 holdet (reserveholdet), blev han i 2012 rykket op til seniortruppen. Den 24. marts 2012 fik Sterling sin officielle debut for klubben imod Wigan Athletic, som blot 17 årig. Han blev hermed den 2. yngste spiller der havde spillet for Liverpool.

I august 2012 fik Sterling sin debut i Europa League imod FC Gomel, hvor han kom på banen fra bænken i 23' minut, hvor han erstattede en skadet Joe Cole. Han scorede ugen efter sit første mål for Liverpool i venskabskamp imod Bayer Leverkusen, der endte 1-0.

Den 23. august 2012 startede han for første gang inde på banen for Liverpool i en Europa League-kvalifikationskamp imod Hearts.

Referencer

Eksterne henvisninger 
 

Fodboldspillere fra Jamaica
Fodboldspillere fra England
Fodboldspillere fra Liverpool F.C.
Personer fra Kingston
Fodboldspillere fra Queens Park Rangers F.C.
Fodboldspillere fra Manchester City F.C.
Deltagere ved verdensmesterskabet i fodbold 2014
Deltagere ved det europæiske mesterskab i fodbold 2016
Deltagere ved verdensmesterskabet i fodbold 2018
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Ferdinand von Wimpffen

Friederich (Frederik) Ferdinand Franz friherre von Wimpffen (31. marts 1805 i Lyksborg – 31. januar 1892 i Roskilde) var en dansk forstmand, bror til Carl von Wimpffen og far til Fanny Wimpffen.

Karriere 
Ferdinand von Wimpffen og hans mor var tysktalende, da de kom til Danmark i 1814 efter, at faderen var død ved en ulykke. De boede først i Nykøbing Falster og flyttede senere til Roskilde for at sønnerne kunne opdrages under deres morbroders, rektor S.N.J. Blochs, ledelse. Wimpffen blev dimitteret til Universitetet fra Roskilde Skole 1823 og tog tre år efter forsteksamen i Kiel. Han deltog derefter i skovreguleringsarbejder under overførster Georg Wilhelm Brüel og forestod senere som skovtaksator taksationsarbejder og planlægninger i stort omfang, ligesom han lagde plan for en række private skovdistrikter, bl.a. Svenstrup (1847-49).

Wimpffen blev 1841, efter en halv snes års virksomhed, bl.a. i Hertugdømmerne, chef for Rentekammerets forst- og jagtkontor. I 25 år beklædte Wimpffen denne stilling, der ofte gav ham en betydelig indflydelse, og virkede dernæst 1866-86 som overførster for de jyske statsskove; han døde i Roskilde 31. januar 1892. Wimpffen blev udnævnt til forst- og jagtjunker 1827 og året efter til kammerjunker; 1849 fik han titel af overførster, 1853 Ridder af Dannebrogordenen, 1856 blev han forstmester, 1867 kammerherre, 1876 Dannebrogsmand og 1885 Kommandør af Dannebrog af 2. grad. Wimpffen deltog livlig som taler og forfatter i forhandlinger om skovbruget, og som vikar besørgede han gentagne gange forstundervisningen; herfra stammer hans bog Skov-Taxationen (1836).

Ægteskaber 
Han blev gift 1. gang 14. april 1841 i Haderslev med Ida Sophie Elisabeth Frederikke Johannsen (23. november 1821 i Haderslev - 4. marts 1850 på Frederiksberg), datter af amtmand i Haderslev Amt, senere direktør for Overjustitskommissionen i Flensborg, gehejmekonferensråd Friedrich Johannsen og hustru.

2. gang ægtede han 18. oktober 1851 i Garnisons Kirke Cathrine Louise Sandholt (30. august 1829 i København - 28. januar 1853 på Frederiksberg), datter af afskediget kaptajnløjtnant, godsejer Claus Hendrik Munk Sandholt (1789-1848) og Cecilie Johanne Caroline Frederikke født Wivet (1802-1874).

Han er begravet på Frederiksberg Ældre Kirkegård.

Kilder 
 
 C.S. de Roepstorff, Forstlig Stat.
 Thomas Hansen Erslew, Almindeligt Forfatter-Lexicon for Kongeriget Danmark med tilhørende Bilande fra 1814.

Eksterne henvisninger 
 

Friherrer fra Tyskland
Kommandører af Dannebrog
Kammerherrer fra Danmark
Overførstere fra Danmark
Danskere i 1800-tallet
Personer fra Lyksborg
Faglitterære forfattere fra Danmark
Ferdinand
Dansksprogede forfattere fra Danmark
Artikler fra 1. udgave af Dansk biografisk leksikon
Dommerfuldmægtig

Dommerfuldmægtig er en stillingsbetegnelse for en overenskomstansat jurist (ikke-udnævnt dommer) ved domstolene. Dommerfuldmægtige og retsassessorer (som er betegnelsen for tjenestemandsansatte jurister ved domstolene) varetager en række opgaver med udøvelse af egentlig domsmyndighed, dvs. at de beklæder retten som dommere i civile sager og straffesager. Herudover beskæftiger dommerfuldmægtige og retsassessorer sig med fogedret (såkaldt juridisk foged) og udøver judiciel myndighed i skiftesager (dødsbo, insolvens- og ægtefælleskiftesager). 

Dommerfuldmægtige gennemfører som led i ansættelsen en grunduddannelse af 3 års varighed, som afsluttes af en mundtlig prøve. De nærmere regler for prøven fastsættes af Domstolsstyrelsen.

Dommernes personelle uafhængighed er sikret i grundlovens § 64, 2. pkt., hvorefter dommere ikke kan afsættes uden ved dom. Bestemmelsen beskytter således mod administrativ afskedigelse. Grundlovsbeskyttelsen gælder for ”dommere”. Det fremgår imidlertid af retsplejelovens § 54 og § 54 a, at ikke-udnævnte dommere også er beskyttet mod afskedigelse og forflyttelse gennem regler om ansættelsesværn. Disse bestemmelser blev indsat i retsplejeloven ved lov nr. 402 af 26. juni 1998. Etableringen af et ansættelsesværn havde til formål dels at sikre den personlige uafhængighed, dels udadtil at understrege, at den dømmende myndighed er et uafhængigt organ. men ved en ændring af retsplejeloven i 1998 er også konstituerede dommere, dommerfuldmægtige og retsassessorer beskyttet mod administrativ afskedigelse. Det er antaget i den juridiske litteratur, at kravet i grundlovens § 64 om ”dommeres” uafhængighed herefter må fortolkes som et krav om uafhængighed for de personer, der er ansat til i deres hovedstilling at varetage funktioner, der omfatter dømmende magt. 

Man kan således sige, at § 64, 1. pkt. sikrer dommerne mod indgreb i den funktionelle uafhængighed (den dømmende funktion), og at § 64, 2. pkt. – reglerne om den personelle uafhængighed – værner om den personelle uafhængighed.

Den immunitet, som bestemmelsen sikrer, tilkommer enhver, der beklæder dommersædet i en domstol, dog kun for så vidt, de udøver dømmende myndighed. Den funktionelle uafhængighed gælder også internt ved den enkelte ret. For eksempel kan retspræsidenten ikke instruere en dommer eller dommerfuldmægtig/retsassessor om, hvordan en sag skal afgøres. 

Domstolenes funktionelle uafhængighed er ligeledes sikret i artikel 6 i Den Europæiske Menneskerettighedskonvention og i artikel 14 i FN-konventionen om borgerlige og politiske rettigheder.

Dommerfuldmægtige og retsassessorer er organiseret under Djøf, og har siden 1939 haft en selvstændig underafdeling kaldet Dommerfuldmægtigforeningen.

Referencer 

Titler
Fanny Wimpffen

Fanny Charlotte baronesse von Wimpffen (22. september 1843 på Frederiksborg Slot – 21. december 1930) var en dansk hofdame.

Hun var datter af overførster og kammerherre Ferdinand von Wimpffen og var hofdame hos H.M. Dronning Louise. Hun bar Erindringstegnet om Kong Christian IX's og Dronning Louises Guldbryllup. Hun var ugift.

Kilder 
 

Fanny
Hofdamer fra Danmark
Danskere i 1800-tallet
Danskere i 1900-tallet
Personer fra Hillerød
Retsassessor

Retsassessor er en stillingsbetegnelse for tjenestemandsansat jurist (ikke-udnævnt dommer) ved domstolene. Retsassessorer varetager – i lighed med dommerfuldmægtige – en række opgaver med udøvelse af egentlig domsmyndighed, dvs. at de beklæder retten som dommere i civile sager og straffesager. Herudover beskæftiger retsassessorer sig med fogedret (såkaldt juridisk foged) og udøver judiciel myndighed i skiftesager (dødsbo, insolvens- og ægtefælleskiftesager).

De fleste retsassessorer varetager herudover ledelsesopgaver ved retterne, eksempelvis som leder af foged- og skifteretterne.

Dommernes personelle uafhængighed er sikret i grundlovens § 64, 2. pkt., hvorefter dommere ikke kan afsættes uden ved dom. Bestemmelsen beskytter således mod administrativ afskedigelse. Grundlovsbeskyttelsen gælder for ”dommere”.

Det fremgår imidlertid af retsplejelovens § 54 og § 54 a, at ikke-udnævnte dommere også er beskyttet mod afskedigelse og forflyttelse gennem regler om ansættelsesværn. Disse bestemmelser blev indsat i retsplejeloven ved lov nr. 402 af 26. juni 1998. Etableringen af et ansættelsesværn havde til formål dels at sikre den personlige uafhængighed, dels udadtil at understrege, at den dømmende myndighed er et uafhængigt organ. men ved en ændring af retsplejeloven i 1998 er også konstituerede dommere, dommerfuldmægtige og retsassessorer beskyttet mod administrativ afskedigelse. Det er antaget i den juridiske litteratur, at kravet i grundlovens § 64 om ”dommeres” uafhængighed herefter må fortolkes som et krav om uafhængighed for de personer, der er ansat til i deres hovedstilling at varetage funktioner, der omfatter dømmende magt.

Man kan således sige, at § 64, 1. pkt. sikrer dommerne mod indgreb i den funktionelle uafhængighed (den dømmende funktion), og at § 64, 2. pkt. – reglerne om den personelle uafhængighed – værner om den personelle uafhængighed.
Den immunitet, som bestemmelsen sikrer, tilkommer enhver, der beklæder dommersædet i en domstol, dog kun for så vidt, de udøver dømmende myndighed. Den funktionelle uafhængighed gælder også internt ved den enkelte ret. For eksempel kan retspræsidenten ikke instruere en dommer eller dommerfuldmægtig/retsassessor om, hvordan en sag skal afgøres.

Domstolenes funktionelle uafhængighed er ligeledes sikret i artikel 6 i Den Europæiske Menneskerettighedskonvention og i artikel 14 i FN-konventionen om borgerlige og politiske rettigheder.

Endelig er retsassessorer yderligere beskyttet mod afskedigelse som følge af reglerne i tjenestemandsloven.

Retsassessorer er organiseret under Djøf og har siden 1939 – sammen med dommerfuldmægtige og øvrige AC'ere ved domstolene – haft en selvstændig underafdeling kaldet Dommerfuldmægtigforeningen.

Se også
 Assessor

Titler
Jurister